Rigspolitiet har bedt om assistance til at håndtere alle flygtningene, der strømmer over grænsen. Nordjyske betjente sendes nu afsted for at hjælpe.

Det strømmer ind med flygtninge over de danske grænser i øjeblikket. Derfor har Rigspolitiet bedt Nordjyllands Politi om assistance til at håndtere situationen, hvorfor et ukendt antal nordjyske betjente er sendt til grænsen. Nordjyllands Politi kører desuden også tilsyn med færgeafgangene fra både Hirtshals og Frederikshavn. - Vi er ude og holde et vågent øje med kredsen for at sikre, at situationen er som den skal være, siger politiinspektør ved Nordjyllands Politi, Marianne Vestergaard-Lau.